Dom Mintoff (Dominic Mintoff, Duminku Mintoff en maltés) ye un politico maltés naixito de Bormla o 6 d'agosto de 1916, dirichent d'o Partit Laburista, qui estió quantas vegatas Primer menistro de Malta en zaguerías d'os anyos 1950 (quan o país yera encara una colonia britanica) y mientres os anyos 1970 y 1980, quan o país plegó a la suya independencia. Politicament, en meyo d'a Guerra Fría, prebó de mantener una politica d'equilibrio entre a OTAN y o Pacto de Varsovia, fendo a más de puent con a Libia d'o coronel Muamar Gadafi, en una politica muit creticata en bells ambients politicos ccidentals. Antiparte, estió Dom Mintoff qui establió en o país os alazetz d'o estato d'o bienestar.